49 
land, men er funden paa Sydfyns Kyst, udmærker sig ved en rigere 
Fauna, hvor særlig Sneglene spiller en stor Rolle. 
De rustbrune Tertiærblokke stammer sikkert fra yngre Lag; den 
paleocæne Fauna er i dem blandet med andre yngre Elementer ; nøjere 
at bestemme deres Alder er ikke muligt, forinden en indgaaende 
Bearbejdelse af deres Fauna er foretaget. 
Blokkene og deres Indhold af Forsteninger giver os Anledning 
til nogle Betragninger af mere almindelig Natur over det sydlige 
Østersøbassins geologiske Forhold. 
Forekomsten af Craniakalk indenfor dette Omraade giver os ingen 
særlige Oplysninger angaaende denne Dannelse. Dette sidste Afsnit 
af Kridttiden har været karakteriseret ved en negativ Forskydning 
af Kystlinjen, hvorigennem maaske Dele af Egnen omkring de danske 
Øer og Havet Øst for dem endog er blevet hævet over Havfladen. 
Alle de Dannelser, som vi kender herfra, er aflejrede paa temmelig 
lavt Vand og er indbyrdes af meget forskellig Natur. Ved Studiet 
af løse Blokke fra det nordtyske Lavland mener jeg at have fundet, 
at Craniakalken i den Udviklingsform, som den har ved Kjøbenhavns 
Havn, har strakt sig betydelig længere mod 0. Saadanne Blokke 
er fundet flere Steder i det nordtyske Lavland, f. Eks. ved Rixdorf 
og i Nærheden af Leipzig, medens Blokke af de andre Udviklings¬ 
former af samme Zone først er fundet betydelig længere mod V., i 
det vestlige Mecklenburg og i Holsten*). 
Det ældste Led af Tertiæret, det paleocæne Ekinodermkonglomerat, 
der er nær forbundet med Craniakalken i Kjøbenhavns Havn, maa 
have haft en stor Udstrækning, rimeligvis endog 0. for Bornholm. 
Denne Stenart er ogsaa funden meget hyppig ved Ystad [Holst 1902, 
S. 9] i Skaane og nogle Stykker paa Rügen, samt i Mecklenburg og 
Holsten. 
Den graa paleocæne Mergel har strakt sig betydelig mod 0., 
sikkert 0. for Bornholm, da hidhørende Blokke er udbredte mod 0. 
over Rügen, Forpommern, Mark Brandenburg og den vestlige Del af 
Bagpommern, samt mod Vest over Mecklenburg og Holsten, ja endog 
til Friesland. 
Til at kunne udtale mig om de rustbrune tertiære Stenarters Ud¬ 
bredelse mod 0., har jeg ikke tilstrækkeligt Materiale; de eneste 
Forekomster udenfor Danmark af Blokke identiske med den fra 
*) Blokke, der ogsaa hører til Crania tuberciilata -Zonen er fundne i store Mængder 
ved Terkelskov, nær ved Farum, NV. for Kjøbenhavn, og i Grusgravene ved 
Roskilde. I Habitus varierer de temmelig meget, men viser dog større Over¬ 
ensstemmelse med Bjærgarterne fra Kjøbenhavns Havn end med Gruskalken i 
Kjøgeegnen. Skønt Findestederne ligger V. og NV. for Kjøbenhavn, modsiger 
dette dog ikke den ovenfor gjorte Udtalelse, da Blokkene findes i fluvio-glaciale 
Grusmasser, der er transporterede til deres nuværende Leje fra 0. eller SØ. 
Danmarks geologiske Undersøgelse II R. Nr. 15. 4 
